**Csánig község Polgármestere**

 **Csánig**

**Cs/65-2/2021.**

**J e g y z ő k ö n y v**

Csánig község Polgármesterének 2021. február 22-én, hétfőn meghozott döntéseiről.

**Jegyzőkönyvvezető**: Kovácsné Őri Zsuzsanna Répcelaki Közös Önkormányzati Hivatal titkársági ügyintéző

A Kormány a 27/2021. (I.29.) rendeletében az élet- és vagyonbiztonságot veszélyeztető tömeges megbetegedést okozó SARS-CoV-2 koronavírus-világjárvány következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdetett ki.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján: „**veszélyhelyzetben a települési önkormányzat képviselő-testületének**, a fővárosi, megyei közgyűlésnek **feladat- és hatáskörét a polgármester**, illetve a főpolgármester, a megyei közgyűlés elnöke **gyakorolja**.

Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti.”

Fenti jogszabályi hivatkozások alapján és a polgármester részére biztosított döntési hatáskörömben 2021. február 22-én a szükséges intézkedések megtétele érdekében az alábbi döntéseket hozom:

**A mai napon az alábbi napirendi pontok tekintetében kell döntést hozni:**

1. Csánig község Önkormányzata 2021. évi költségvetése

2. Csánig Község Önkormányzata 2020. évi költségvetési rendeletének módosítása

3. Beszámoló a Sárvár Térsége Többcélú Kistérségi Társulás Gyermekjóléti Szolgálatának munkájáról

4. Gyermekvédelem helyi rendszeréről szóló helyi rendelet megalkotása

5. Döntés vagyonnyilatkozattételi kötelezettség teljesítésével kapcsolatban

**1. Csánig község Önkormányzata 2021. évi költségvetése**

Írásos előterjesztés, határozati javaslatok, rendelet-tervezet, előzetes hatásvizsgálat, és indokolás a jegyzőkönyv mellékleteként csatolva.

Csánig község Polgármestere a 2021. évi költségvetéssel kapcsolatban az alábbi döntéseket hozza:

**Csánig község Polgármesterének 9/2021.(II.22.) számú határozata**

1. A katasztrófavédelemről és a hozzá kapcsolódó egyes törvények módosításáról szóló 2011.évi CXXVIII. törvény 46.§ (4) bekezdésben biztosított jogkörében Csánig Község Önkormányzata Képviselő-testülete feladat és hatáskörében eljárva Csánig Község Polgármestere a következőket rendeli el: a Stabilitási tv. 45. § (1) bekezdés *a)* pontja felhatalmazása alapján kiadott jogszabályban meghatározottak szerinti saját bevételeinek költségvetési évet követő három évre várható összegét az alábbi táblázatban foglaltak alapján állapítja meg.

(adatok ezer Ft-ban)

|  |  |  |  |  |
| --- | --- | --- | --- | --- |
| **Saját bevételek**  | **2021.év** | **2022.év** | **2023.év** | **2024.év** |
| Helyi adók | 1500 | 1600 | 1800 | 1800 |
| Önkormányzati vagyon és az önk. megillető vagyoni é. jog értékesítése, hasznosítása | 0 | 0 | 0 | 0 |
| Osztalék, koncessziós díj, hozam | 0 | 0 | 0 | 0 |
| Tárgyi eszköz, imm. jószág, részvény ért. bev. | 0 | 0 | 0 | 0 |
| Kezességvállalással kapcsolatos megtérülés | 0 | 0 | 0 | 0 |
| Bírság-pótlék- és díjbevétel |  |  |  |  |
| **Saját bevételek összesen:** | **1500** | **1600** | **1800** | **1800** |
| **Saját bevételek 50%-a** | **750** | **800** | **900** | **900** |

1. A katasztrófavédelemről és a hozzá kapcsolódó egyes törvények módosításáról szóló 2011.évi CXXVIII. törvény 46.§ (4) bekezdésben biztosított jogkörében Csánig Község Önkormányzata Képviselő-testülete feladat és hatáskörében eljárva Csánig Község Polgármestere a következőket rendeli el: a Stabilitási tv. 45. § (1) bekezdés *a)* pontja felhatalmazása alapján kiadott jogszabályban meghatározottak szerinti a Stabilitási tv. 3. § (1) bekezdése szerinti adósságot keletkeztető ügyleteiből eredő fizetési kötelezettségeinek a költségvetési évet követő három évre várható összegét

2021.évre 0 Ft-ban,

2022. évre 0 Ft-ban

2023. évre 0 Ft-ban

2024. évre 0 Ft-ban, határozza meg.

3) A katasztrófavédelemről és a hozzá kapcsolódó egyes törvények módosításáról szóló 2011.évi CXXVIII. törvény 46.§ (4) bekezdésben biztosított jogkörében Csánig Község Önkormányzata Képviselő-testülete feladat és hatáskörében eljárva Csánig Község Polgármestere a következőket rendeli el: 2021. évi költségvetési rendeletének az előterjesztéséhez csatolt 1-6. számú mellékleteit elfogadja.

 **Határidő:** folyamatos

 **Felelős:** Joó Ferenc polgármester

Csánig község Polgármestere a Faluházban működtetett orvosi rendelő közüzemei költségeinek megfizetése kapcsán az alábbi döntést hozza:

**Csánig község Polgármesterének 10/2021.(II.22.) számú határozata**

Csánig község Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében kapott felhatalmazás alapján a házi és gyermekorvosi alapellátás településen történő ellátásához – a Faluházban működtetett orvosi rendelő közüzemi költségeinek megfizetéséhez, a költségek közvetlen átvállalásával – természetben juttatott támogatást biztosít a 2021. évi költségvetése terhére. A természetben juttatott támogatás éves keretösszegét a 2021. évi költségvetésében állapítja meg, mely a rendelési idő arányában illeti meg az orvosokat.

**Felelős:** Joó Ferenc polgármester

**Határidő:** 2021. évi költségvetés előkészítése

Joó Ferenc polgármester a képviselők véleményét írásban kikérte a napirend kapcsán, de hozzászólás, javaslat nem érkezett.

Csánig község Polgármestere az önkormányzat 2021. évi költségvetéséről szóló rendelet megalkotása kapcsán az alábbi döntést hozza:

Csánig község Önkormányzata Képviselő-testületének 1/2021.(II.23.) önkormányzati rendelete az önkormányzat 2021. évi költségvetéséről.

A rendelet a jegyzőkönyvhöz csatolva.

**2. Csánig Község Önkormányzata 2020. évi költségvetési rendeletének módosítása**

Írásos előterjesztés, rendelet-tervezet, előzetes hatásvizsgálat és indokolás a jegyzőkönyv mellékleteként csatolva.

Csánig község Polgármestere az önkormányzat 2020. évi költségvetéséről szóló rendelet módosítása kapcsán az alábbi döntést hozza:

Csánig Község Önkormányzata Képviselő-testületének 2/2021.(II.23.) önkormányzati rendelete az önkormányzat 2020. évi költségvetéséről szóló 1/2020.(II.25.) önkormányzati rendelete módosításáról.

Rendelet a jegyzőkönyvhöz csatolva.

**3. Beszámoló a Sárvár Térsége Többcélú Kistérségi Társulás Gyermekjóléti Szolgálatának munkájáról**

Írásos beszámoló csatolva.

Csánig község Polgármestere a Sárvár Térsége Többcélú Kistérségi Társulás Gyermekjóléti Szolgálat 2020. évi munkájáról szóló beszámoló elfogadása kapcsán az alábbi döntést hozza:

**Csánig község Polgármesterének 11/2021.(II.22.) számú határozata**

Csánig Község Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésben kapott felhatalmazás alapján a Sárvár Térsége Többcélú Kistérségi Társulás Gyermekjóléti Szolgálatának munkájáról szóló 2020. évi beszámolót elfogadja.

**Felelős:** Joó Ferenc polgármester

**Határidő:** azonnal

**4. Gyermekvédelem helyi rendszeréről szóló helyi rendelet megalkotása**

Írásos előterjesztés, rendelet-tervezet, előzetes hatásvizsgálat, és indokolás a jegyzőkönyv mellékleteként csatolva.

Csánig község Polgármestere a gyermekvédelem helyi rendszeréről szóló rendelet megalkotása kapcsán az alábbi döntést hozza:

Csánig Község Önkormányzata Képviselő-testületének 3/2021.(II.23.) önkormányzati rendelete a gyermekvédelem helyi rendszeréről.

Rendelet a jegyzőkönyvhöz csatolva.

**5. Döntés vagyonnyilatkozattételi kötelezettség teljesítésével kapcsolatban**

Írásos határozati javaslat csatolva.

Csánig község Polgármestere a vagyonnyilatkozattételi kötelezettség kapcsán az alábbi döntést hozza:

**Csánig község Polgármesterének 12/2021.(II.22.) számú határozata**

Csánig község Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében kapott felhatalmazás alapján megállapítja, hogy a helyi önkormányzati képviselők a Magyarország helyi önkormányzatairól szóló 2011. évi CLXXXIX. törvény 39. § (1) bekezdése alapján vagyonnyilatkozatukat, valamint a velük közös háztartásban élő hozzátartozóik vagyonnyilatkozatait határidőben leadták.

A vagyonnyilatkozatok nyilvántartásba vétele megtörtént.

**Határidő:** azonnal

**Felelős:** Joó Ferenc polgármester

**k.m.f.**

 **Joó Ferenc dr. Kiss Julianna**

 **polgármester jegyző**